เตรียมใช้ถุงยางอนามัยสำหรับผู้หญิง ใช้ถุงยางอนามัยสำหรับผู้หญิง ถอดถุงยางอนามัยสำหรับผู้หญิง
ก่อนที่คุณจะมุ่งมั่นที่จะใช้ถุงยางอนามัยสำหรับผู้หญิง คุณควรทราบถึงข้อดีและข้อเสียของการใช้ถุงยางชนิดนี้แทนการคุมกำเนิดรูปแบบอื่น จุดเด่นและจุดด้อยของการใช้ถุงยางอนามัยสำหรับผู้หญิงมีดังนี้ :   ข้อดี :  ถุงยางอนามัยสำหรับผู้หญิงไม่จำเป็นต้องมีใบสั่งแพทย์ จึงหาซื้อได้ค่อนข้างง่าย คุณสามารถพบถุงยางชนิดนี้ได้ตามร้านขายยาส่วนใหญ่และซูเปอร์มาร์เก็ตบางแห่ง ถุงยางอนามัยสำหรับผู้หญิงจะทำให้ผู้หญิงมีหน้าที่รับผิดชอบร่วมกันในการป้องกันโรคติดต่อ ถุงยางอนามัยสำหรับผู้หญิงไม่มีผลกระทบต่อฮอร์โมนตามธรรมชาติของผู้หญิง ซึ่งต่างจากยาคุมกำเนิด (แต่ก็สามารถใช้ถุงยางชนิดนี้ร่วมกันกับยาคุมกำเนิดเพื่อการป้องกันเป็นพิเศษได้เช่นกัน) ถุงยางชนิดนี้จะคงอยู่ในตำแหน่งเดิมแม้ว่าอวัยวะเพศของผู้ชายจะหดตัวลง ถุงยางชนิดนี้สามารถเพิ่มความหฤหรรษ์ให้กับประสบการณ์ทางเพศของคุณได้ ห่วงด้านนอกของถุงยางจะสามารถกระตุ้นคลิตอริสระหว่างการมีเพศสัมพันธ์ทางช่องคลอด ถุงยางชนิดนี้ผลิตจากโพลียูรีเทนแทนการใช้ยางลาเท็กซ์ ผู้ที่มีอาการแพ้ลาเท็กซ์จึงสามารถใช้ได้ ถุงยางชนิดนี้สามารถใส่ก่อนการมีเพศสัมพันธ์ได้นานถึงสองสามชั่วโมง และจำไว้ว่าคุณสามารถทำธุระในห้องน้ำได้ในขณะที่มีการสอดถุงยาง    ข้อเสีย :  ถุงยางอนามัยสำหรับผู้หญิงอาจทำให้เกิดการระคายเคืองที่ช่องคลอด แคมช่องคลอด อวัยวะเพศชาย หรือทวารหนัก (ถ้าใช้ทางทวารหนัก) ถุงยางชนิดนี้อาจหลุดเข้าไปในช่องคลอดระหว่างการมีเพศสัมพันธ์ ถุงยางชนิดนี้อาจสอดใส่ยากหน่อย โดยเฉพาะในตอนแรก การใส่ถุงยางอนามัยสำหรับผู้หญิงอาจทำให้เกิดเสียงดังขณะร่วมเพศ แต่สามารถควบคุมได้โดยการเพิ่มสารหล่อลื่น ถุงยางอนามัยสำหรับผู้หญิงทำงานคล้ายกันกับถุงยางอนามัยสำหรับผู้ชาย แต่จะสอดเข้าไปในช่องคลอดแทน ถุงยางชนิดนี้ยังดูคล้ายถุงยางขนาดใหญ่ เว้นแต่ว่ามันจะมีห่วงด้านในที่ยืดหยุ่นได้สำหรับใช้สอดเข้าไปในช่องคลอด และห่วงด้านนอกซึ่งจะห้อยออกมาจากช่องคลอดประมาณ 1 นิ้ว เมื่อมีการสอดถุงยางอนามัยสำหรับผู้หญิงแล้ว ผู้ชายจะสามารถสอดใส่อวัยวะเพศของตนเองเข้าไปในถุงยางได้ เมื่อผู้ชายหลั่งน้ำอสุจิลงในถุงยางแล้ว ควรนำถุงยางออก  ถุงยางอนามัยสำหรับผู้หญิงสามารถสอดเข้าไปในช่องคลอดหรือทวารหนักได้อย่างมีประสิทธิภาพ และวิธีการสอดใส่ก็มีความคล้ายคลึงกันมาก  จำไว้ว่าหากคุณกำลังใส่ถุงยางอนามัยสำหรับผู้หญิง ผู้ชายไม่ควรสวมถุงยาง การทำเช่นนี้จะทำให้เกิดการเสียดสีซึ่งอาจทำให้ถุงยางชิ้นหนึ่งหรือทั้งสองชิ้นฉีกขาด ก่อนที่คุณจะใช้ถุงยางชนิดนี้ ให้ดูวันสิ้นอายุข้างซองเพื่อให้แน่ใจว่าคุณยังสามารถนำไปใช้งานได้ จากนั้นให้ใช้นิ้วมือค่อยๆ ลูบลงบนซองเพื่อตรวจสอบให้แน่ใจว่ามีการกระจายสารหล่อลื่นสม่ำเสมอกันทั้งซอง แม้ว่าถุงยางอนามัยสำหรับผู้หญิงจะมีราคาชิ้นละราวๆ 70 บาท และสามารถใช้ได้ครั้งเดียว คุณควรฝึกใช้ถุงยางชนิดนี้ด้วยตนเองแทนการใช้เป็นครั้งแรกก่อนร่วมเพศ แม้ว่าการสอดถุงยางอนามัยจะง่ายเมื่อคุณเข้าใจขั้นตอนแล้ว แต่คุณยังควรลองทำด้วยตนเองก่อนอย่างน้อยหนึ่งหรือสองครั้งเพื่อให้แน่ใจว่าคุณสามารถใช้ได้อย่างถูกต้องเมื่อถึงเวลาจริง เมื่อคุณพิจารณาแล้วว่าถุงยางอนามัยพร้อมใช้งาน ให้ฉีกซองที่ด้านบนตามลูกศรและนำถุงยางอนามัยออกมา การใช้ยาฆ่าเชื้ออสุจิร่วมกันกับถุงยางอนามัยสำหรับผู้หญิงจะสามารถลดความเสี่ยงของการตั้งครรภ์ให้น้อยลงได้ แม้ว่าถุงยางอนามัยสำหรับผู้หญิงจะมีการทาสารหล่อลื่นมาให้แล้ว แต่การหล่อลื่นเพิ่มเติมจะทำให้สอดใส่และใช้งานถุงยางได้ง่ายกว่าเดิม ในการสอดถุงยางอนามัยสำหรับผู้หญิงนั้น คุณจะต้องหาท่าทางที่ใช่สำหรับคุณ เช่นเดียวกับการใส่ผ้าอนามัยแบบสอด คุณจะต้องอยู่ในท่าที่สบายและเอื้อมถึงช่องคลอดได้สะดวกก่อนที่จะทำการสอดถุงยางอนามัย คุณอาจลองนั่งยองบนพื้น นอนลง หรือวางเท้าข้างหนึ่งบนเก้าอี้ก็ได้ จับขอบห่วงถุงยางเข้าหากันเหมือนกับเวลาที่คุณจับดินสอ แม้ว่าถุงยางอนามัยจะลื่นสักเล็กน้อยเนื่องจากมีสารหล่อลื่น ควรแน่ใจว่าคุณจับห่วงไว้แน่นแล้วก่อนทำการสอดเข้าไป ให้สอดถุงยางเหมือนกับผ้าอนามัยแบบสอด โดยใช้นิ้วดันถุงยางเข้าไป เมื่อถุงยางอนามัยเข้าไปถึงปากมดลูก มันจะขยายออกตามธรรมชาติและคุณจะไม่รู้สึกถึงถุงยางอีก อีกครั้ง ขั้นตอนนี้เหมือนกันกับการใส่ผ้าอนามัยแบบสอด นั่นคือ ถ้าคุณยังคงรู้สึกได้ว่ามีถุงยางอยู่ข้างใน แสดงว่าคุณใส่เข้าไปไม่ถูกต้อง ตรวจสอบให้แน่ใจว่าห่วงด้านนอกห้อยออกมาจากช่องคลอดอย่างน้อย 1 นิ้ว หากถุงยางห้อยออกมามากเกินไป คุณอาจจำเป็นต้องตรวจดูว่าห่วงด้านในสอดเข้าไปถูกต้องหรือไม่ เมื่อคุณสอดถุงยางอนามัยเข้าไปเรียบร้อยแล้วและพร้อมมีเพศสัมพันธ์ ให้คนรักของคุณนำอวัยวะเพศของเขาเข้าไปทางห่วงด้านนอกที่ห้อยออกมาจากช่องคลอดของคุณ คุณสามารถช่วยจัดอวัยวะเพศของเขาให้สอดเข้าไปในถุงยางอนามัยอย่างถูกต้องได้ โดยตรวจสอบให้แน่ใจว่าอวัยวะเพศของเขาสอดเข้าไปในถุงยางจริงๆ ไม่ใช่อยู่ระหว่างผนังช่องคลอดและถุงยางอนามัย การที่ถุงยางอนามัยสำหรับผู้หญิงจะเคลื่อนไปมาจากด้านหนึ่งไปอีกด้านหนึ่งขณะที่คุณร่วมเพศนั้นเป็นเรื่องปกติ ตราบใดที่ห่วงด้านในยังคงสอดอยู่ข้างในและอวัยวะเพศของชายคนรักของคุณยังอยู่ในถุงยาง แสดงว่าทุกอย่างยังราบรื่นดี ถ้าหากอวัยวะเพศของผู้ชายลื่นออกมาหรือถุงยางอนามัยหลุด คุณสามารถสอดกลับเข้าไปได้โดยไม่ต้องกังวลตราบใดที่ผู้ชายยังไม่ได้หลั่งอสุจิ เมื่อผู้ชายหลั่งอสุจิแล้ว คุณสามารถถอดถุงยางอนามัยสำหรับผู้หญิงออกและนำไปทิ้งได้ ถ้าคุณได้ยินเสียงดังเพราะถุงยางอนามัยระหว่างร่วมเพศ คุณสามารถใช้สารหล่อลื่นทาเพิ่ม จับห่วงด้านนอกให้แน่นก่อนที่จะบิดถุงยาง การทำเช่นนี้จะเป็นการกักน้ำอสุจิให้อยู่ภายในถุงยางอนามัย ทำขั้นตอนนี้ช้าๆ ในขณะที่จับส่วนบนของถุงยางที่บิดไว้ด้วยกัน เช่นเดียวกันกับถุงยางอนามัยสำหรับผู้ชาย ถุงยางอนามัยสำหรับผู้หญิงไม่สามารถนำกลับมาใช้ซ้ำได้ ให้นำถุงยางที่ใช้แล้วไปทิ้งในถังขยะ ห้ามกดลงชักโครก
ทำความเข้าใจข้อดีและข้อเสียของการใช้ถุงยางอนามัยสำหรับผู้หญิง. ทำความเข้าใจว่าถุงยางอนามัยสำหรับผู้หญิงทำงานอย่างไร. ตรวจสอบซองของถุงยางอนามัยสำหรับผู้หญิง. ฝึกใช้ถุงยางอนามัยสำหรับผู้หญิง. นำถุงยางอนามัยออกจากซอง. ทายาฆ่าเชื้ออสุจิหรือสารหล่อลื่นลงบนด้านนอกของปลายตัน. หาท่าที่ทำได้สะดวก. บีบริมห่วงด้านในเข้าหากัน. สอดห่วงด้านในและถุงยางเข้าไปในช่องคลอดของคุณ. ดันห่วงด้านในเข้าไปในช่องคลอด เล็งไปทางด้านหลังจนถึงปากมดลูก. ดึงนิ้วออกมา. สอดอวัยวะเพศของคนรักของคุณเข้าไปในถุงยางอนามัยสำหรับผู้หญิง. มีเพศสัมพันธ์. บีบและบิดห่วงด้านนอก. ค่อยๆ ถอดถุงยางอนามัยออกจากช่องคลอดหรือทวารหนัก. ทิ้งถุงยางอนามัยที่ใช้แล้ว.
https://www.wikihow.com/Use-a-Female-Condom https://www.wikihow.com/Use-a-Female-Condom https://www.wikihow.com/Use-a-Female-Condom
Prepare to Use the Condom Use the Female Condom Remove the Female Condom